Diari Oficial de la Generalitat Valenciana


Sumari del DOGV 7952, del 05-01-2017 (2017/8)

RESOLUCIÓ de 30 de desembre de 2016, de la Conselleria d'Educació, Investigació, Cultura i Esport, per la qual s'autoritza l'oferta d'una segona unitat del primer curs del cicle formatiu de grau superior d'Audiologia Protètica en règim semipresencial o a distància al centre privat de formació professional Ceisal, de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7952

Data del DOGV
:   05-01-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/8


Data del document
:   30-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 30 de desembre de 2016, de la Conselleria d'Educació, Investigació, Cultura i Esport, per la qual s'autoritza l'oferta d'una segona unitat del primer curs del cicle formatiu de grau superior d'Audiologia Protètica en règim semipresencial o a distància al centre privat de formació professional Ceisal, de Castelló de la Plana. [2017/8]  
1. L'expedient ha sigut iniciat a instància del representant de la titularitat del centre privat de Formació Professional Ceisal, de Castelló de la Plana, codi de centre 90927843, que sol·licita autorització davant de la Direcció General de Centres i Personal Docent per a oferir una segona unitat del primer curs de grau superior d'Audiologia Protètica en règim semipresencial o a distància, per tindre un nombre més gran d'alumnes.  
2. Rebuda la proposta favorable de la Direcció General de Formació Professional i Ensenyaments de Règim Especial, previ informe favorable de la Inspecció Educativa, a l'autorització amb caràcter excepcional de la segona unitat del primer curs del cicle formatiu de grau superior en d'Audiologia Protètica en els mòduls que siga necessari per haver-hi prou matrícula per a això, i tenint en compte les consideracions següents:  
a) La memòria compleix amb els requisits d'organització acadèmica, metodologia didàctica, materials didàctics i espais disponibles per a impartir la modalitat.  
b) El centre té autoritzades, a partir del curs escolar 2015-2016, les ensenyances en modalitat semipresencial del cicle formatiu de Tècnic Superior en Audiologia Protètica. El centre justifica, per mitjà de llistat, un nombre més gran d'alumnes admesos per grup.   
c) El centre compleix amb el requisit d'estar autoritzat i estar impartint el cicle formatiu en la modalitat presencial i semipresencial per a la qual sol·liciten modificació de l'autorització en la modalitat semipresencial o a distància.  
Als fets anteriors els són aplicables els següents fonaments de dret:  
  
L'Ordre de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional inicial en la modalitat semipresencial en centres privats de la Comunitat Valenciana, i en concret els articles 5, 10, 11.b pels quals es regula el procediment d'autorització a centres docents privats, les tutories i els requisits dels materials didàctics per a la impartició de cicles formatius de Formació Professional en la modalitat semipresencial o a distància, així com la disposició addicional tercera que autoritza la Direcció General de Formació Professional per a dictar resolucions i instruccions per a l'aplicació del que disposa l'Ordre de 4 maig de 2009.  
L'Ordre 77/2010, de 27 d'agost, de la Conselleria d'Educació, per la qual es regula el mòdul professional de Formació en Centres de Treball (FCT) dels cicles formatius de Formació Professional, de les ensenyances d'Arts Plàstiques i Disseny i dels programes de qualificació professional inicial en l'àmbit territorial de la Comunitat Valenciana. Valenciana.  
L'Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de Formació Professional del sistema educatiu en l'àmbit territorial de la Comunitat Valenciana, i en concret la disposició final segona per la qual s'estableix la modificació dels articles 5, 7, 10, 11 i 13 de l'Ordre de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius; concretament l'article 7 que disposa que, per a poder impartir un cicle formatiu de formació professional del sistema educatiu en règim semipresencial o a distància, el nombre d'alumnes admesos per grup no podrà excedir els 45 en cap mòdul, sense perjuí que excepcionalment se'n puga autoritzar la impartició amb un nombre més gran d'alumnes.  
  
L'Ordre 79/2010, de 27 d'agost, de la Conselleria d'Educació, per la qual regula l'avaluació de l'alumnat dels cicles formatius de Formació Professional del sistema educatiu.  
La Resolució de 15 de setembre de 2010, de la Direcció General d'Avaluació, Innovació i Qualitat Educativa i de la Formació Professional, per la qual s'estableix el límit màxim de presencialitat exigible per a l'alumnat matriculat en determinats mòduls dels títols de formació professional en la modalitat semipresencial o a distància de la Comunitat Valenciana.  
Segons el que s'ha exposat, la Direcció General de Centres i Personal Docent, en data 14 de desembre de 2016, eleva al conseller d'Educació, Investigació, Cultura i Esport la corresponent proposta de resolució.  
  
Vista la Llei orgànica 8/1985, de 3 de juliol (BOE 04.07.1985), reguladora del dret a l'educació; la Llei orgànica 2/2006, de 3 de maig (BOE 04.05.2006), d'educació, modificada per la Llei orgànica 8/2013, de 9 de desembre (BOE 10.12.2013), per a la millora de la qualitat educativa.  
Vista la proposta del director general de Centres i Personal Docent de data 14 de desembre de 2016, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i el Decret 155/2015, de 18 setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Autoritzar amb caràcter excepcional el centre privat de Formació Professional Ceisal, codi 34713234, perquè oferisca una segona unitat de la modalitat semipresencial o a distància en el primer curs del cicle formatiu de grau superior d'Audiologia Protètica en els mòduls que siga necessari per haver-hi prou matrícula per a això.  
  
Segon  
Aquesta disposició tindrà efectes des de la data en què es dicta. No obstant això, els seus efectes acadèmics seran referits per al curs escolar 2016-2017.  
  
Tercer  
La present autorització donarà lloc a les inscripcions establides en l'Ordre de 4 de maig de 2009, de la Conselleria d'Educació, en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques (BOE 02.10.2016) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant de l'òrgan que ha dictat l'acte en el termini d'un mes a comptar de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de publicar-se en el Diari Oficial de la Generalitat Valenciana.  
  
València, 30 de desembre 2016.- El conseller d'Educació, Investigació, Cultura i Esport: Vicent Marzà Ibáñez.